În PNL, marea împărţeală a declanşat un adevărat scandal. Cine ar fi încercat să-l pună pe Ludovic Orban la colț în partid.
PNL, USR – PLUS şi UDMR au încheiat negocierile pentru structura guvernului. Liderii Coaliţiei au împărţit şi funcţiile din autorităţile subordonate Guvernului. Florin Cîţu: "Cred că terminăm programul de guvernare duminică sau luni". În PNL, marea împărţeală a declanşat un adevărat scandal. Liderii filialelor PNL din Ardeal sunt nemulţumiți că Orban a cedat Ministere importante. Robert Sighiartău şi Rareş Bogdan au forțat un puci împotriva lui Orban. Orban: "Niciodată nu pot fi toţi mulţumiţi".
Formarea noului Guvern se joacă mai tare ca intrarea României în Uniunea Europeană. A fost scandal în toată regula în PNL. Pare că liberalii se înţeleg mai bine la negocieri cu USR-PLUS şi UDMR decât între ei.Miza scandalului din partid: banii şi puterea. O parte dintre liberali sunt nemulţumiţi că Ministere importante au fost cedate colegilor de coaliţie.Pe listă sunt Dezvoltarea Regională, Transporturile şi Fondurile Europene.Ludovic Orban, preşedinte PNL: "Ha… niciodată nu pot fi toţi mulţumiţi. În orice negociere, mai ales când e vorba de o coaliţie, nu poţi să iei tot. E împărţirea care a putut fi făcută astfel încât să ajungem la o înţelegere".Rareş Bogdan, prim-vicepreşedinte PNL: "Robert Sighiartău a fost doar omul care a pus în aplicare o cerere a filialelor din Transilvania şi nu numai. Nu mi s -a părut nimic anormal în ceea ce s-a întâmplat".Rareş Bogdan, prim-vicepreşedinte PNL: "Sunt mulţumit că va fi un Guvern cu obiective foarte ambiţioase".Potrivit unor surse liberale, Robert Sighiartău, secretarul general al PNL, şi Rareş Bogdan, au încercat să-l pună pe Orban la colț în partid.Au forţat convocarea Biroului Politic Național. Spun că au alături o treime din conducerea partidului care cere asta. Ca să rezolve situaţia din partid, Orban a suspendat negocierile de la Vila Lac mai bine de jumătate de oră.În cele din urmă, spiritele s-au calmat. Şedinţa conducerii PNL a fost amânată. Ambele tabere au fost de acord. Orban recunoaşte că are contestatari în partid.Ion Cristoiu: "Un puci care a eşuat înainte de a începe"Publicistul Ion Cristoiu afirmă că, în urma puciului din PNL, prin care liberalii nemulţumiţi de rezultatul negocierilor cu USR-PLUS privind împărţirea ministerelor din viitorul Guvern, au vrut să-l conteste pe Ludovic Orban, acesta nu ar trebui să se culce pe o ureche deoarece s-ar putea ca alte puciuri, ghidate de Klaus Iohannis, să aibă succes.